อดใจรอ! พรุ่งนี้ (12 ต.ค.) PTT ปรับลดราคาน้ำมันทุกชนิด
PTT ปรับลดราคาน้ำมันทุกชนิดลง 40สตางค์/ลิตร ยกเว้น E85 ลดลง 20 สตางค์/ลิตร มีผลตั้งแต่วันพรุ่งนี้ (12 ต.ค.) เวลา 05.00 น.
11 ต.ค. 2560

บริษัท ปตท. จำกัด (มหาชน) หรือ PTT ปรับลดราคาขายปลีกน้ำมันทุกชนิดลง 40 สตางค์/ลิตร ยกเว้น E85 ลดลง 20 สตางค์/ลิตร มีผลตั้งแต่วันพรุ่งนี้ (12 ต.ค.) เวลา 05.00 น.
ทั้งนี้ จะส่งผลให้ราคาน้ำมันในสถานีบริการน้ำมัน PTT ในเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ลิตรละ 34.16 บาท, แก๊สโซฮอล์ 95 ลิตรละ 27.05 บาท, แก๊สโซฮอล์ 91 ลิตรละ 26.78 บาท, E20 ลิตรละ 24.54 บาท, E85 ลิตรละ 20.04 บาท ส่วนดีเซล ลิตรละ 25.79 บาท (ราคานี้ยังไม่รวมภาษีท้องที่ของแต่ละจังหวัด)